**Metodika papildinošas saimnieciskās darbības ieņēmumu uzraudzības nodrošināšanai** **Eiropas Savienības kohēzijas politikas programmas 2021.–2027. gadam 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas projektos**

**I. Terminu skaidrojumi**

**Ar saimniecisku darbību nesaistīta pamatdarbība** - izglītības iestādes pamatdarbība, kas neietilpst Līguma par Eiropas Savienības darbību 107. panta 1. punktā noteiktajā darbības jomā, - valsts izglītības sistēmas ietvaros nodrošināta valsts izglītība, ko finansē un uzrauga valsts.

**Papildinoša saimnieciskā darbība** – tāda saimnieciska darbība, kas tieši saistīta ar infrastruktūras ekspluatāciju un izmantošanu ar saimniecisku darbību nesaistītā finansējuma saņēmēja pamatdarbības jomā, tai tiek patērēti tie paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā jauda platības, laika vai finanšu izteiksmē nepārsniedz 20 % no infrastruktūras kopējās gada jauda platības, laika vai finanšu izteiksmē. Atbilstoši Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 207.punktam “ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu.”[[1]](#footnote-2)

**Papildpakalpojumi** – pakalpojumi infrastruktūrā, ja pakalpojumus galvenokārt izmanto ar saimniecisku darbību nesaistītai pamatdarbībai un tie neietekmē tirdzniecību starp Eiropas Savienības dalībvalstīm (pakalpojums ir vietējs). Papildpakalpojumi ar nesaimniecisko infrastruktūras pamatdarbību ir saistīti to novietojuma dēļ – papildpakalpojumus principā izmanto konkrētās infrastruktūras lietotāji. Papildpakalpojumiem nav jāpiemēro iedalītās jaudas ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai finansējuma saņēmēja pamatdarbībai. Par parastajiem papildpakalpojumiem uzskata, piemēram, kafejnīcas vai ēdnīcas darbību izglītības iestādes ēkās, ēdienu un dzērienu automāti, utml.

**Saimnieciska darbība** – tāda darbība, kur piedāvā preces vai pakalpojumus attiecīgā tirgū. Saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju un pārvaldes uzdevumu vai deleģēto pārvaldes uzdevumu izpildi, tai skaitā, ja publiskas personas infrastruktūra tiek iznomāta publiskās pārvaldes institūcijai vai privātpersonai pārvaldes funkciju vai pārvaldes uzdevumu veikšanai.

**II. Vispārīga informācija**

1. Metodika nosaka pamatprincipus Eiropas Savienības kohēzijas politikas programmas 2021.–2027. gadam 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” (turpmāk – 4.2.1.5. pasākums) otrās projekta iesniegumu atlases kārtas projektu ikgadējai papildinošās saimnieciskās darbības uzraudzībai un nelikumīgā komercdarbības atbalsta atgūšanas mehānismam, ja tiek pārsniegts papildinošai saimnieciskai darbībai noteiktais apjoms projekta dzīves ciklā (turpmāk – ikgadējā uzraudzība).
2. Metodika izstrādāta, balstoties uz iepriekšējo pieredzi, pārbaužu un revīziju rezultātiem un ieteikumiem, kā arī pareizas finanšu pārvaldības principiem, ievērojot šādus normatīvos aktus, dokumentus un skaidrojošos materiālus:
	1. MK noteikumi Nr. 72;
	2. Eiropas Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (Eiropas Savienības Oficiālais Vēstnesis, 2016. gada 19. jūlijs, Nr. 2016/C 262/1);
	3. Finanšu ministrijas skaidrojošais materiāls par papildinošu saimniecisku darbību

(ancillary activity)[[2]](#footnote-3).

1. 4.2.1.5. pasākuma otrās projekta iesniegumu atlases kārtas projektu papildinošās saimnieciskās darbības uzraudzību un nelikumīgā komercdarbības atbalsta atgūšanu veic Centrālā finanšu un līgumu aģentūra kā sadarbības iestāde (turpmāk – sadarbības iestāde) atbilstoši MK noteikumu Nr. 72 31. punktā noteiktajam.
2. Projektu ikgadējās uzraudzības periodu nosaka, ievērojot projekta dzīves ciklu (10 gadi atbilstoši MK noteikumiem Nr.72 31. punktam), kas ietver arī projekta darbību īstenošanas periodu (projekta dzīves cikls sākas, kad noslēgta vienošanās par projektu īstenošanu vai noslēgts būvdarbu vai piegāžu līgums, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumiem Nr.72 26. punktu).
3. Nelikumīgā komercdarbības atbalsta atgūšanas mehānismu piemēro, ja kādā no kalendārajiem gadiem ikgadējās uzraudzības periodā tiek konstatēts, ka papildinošajai saimnieciskajai darbībai iedalītā jauda platības, laika vai finanšu izteiksmē pārsniedz 20% no infrastruktūras kopējās gada jauda platības, laika vai finanšu izteiksmē. Informācija par atgūšanas mehānismu ir norādīta metodikas V. sadaļā.
4. Lai 4.2.1.5. pasākuma projekta īstenošanai piešķirtais publiskais finansējums netiktu kvalificēts kā komercdarbības atbalsts, šo projektu ietvaros modernizēto infrastruktūru projekta dzīves ciklā izmanto šādu darbību īstenošanai (piemērus skatīt metodikas 1. pielikumā “Pakalpojumu veidu piemēri un to klasifikācija”):

6.1. ar saimniecisku darbību nesaistītai pamatdarbībai;

6.2. papildinošai saimnieciskai darbībai, ievērojot MK noteikumos Nr. 72 noteiktos ierobežojumus;

6.3. papildpakalpojumiem.

**III. Prasības finansējuma saņēmējiem ikgadējās uzraudzības nodrošināšanai**

1. Ja 4.2.1.5. pasākuma otrās projekta iesniegumu atlases kārtas projekta īstenošanas rezultātā modernizētajā infrastruktūrā (tai skaitā sporta infrastruktūrā, dienesta viesnīcā) paredzēta papildinošas saimnieciskās darbības veikšana, finansējuma saņēmējam ir jābūt izstrādātai kārtībai (piemēram, informācija iekļauta grāmatvedības politikā vai iestādes iekšējos noteikumos), kurā papildinošās saimnieciskās darbības uzraudzībai ir iekļauta vismaz šāda informācija:

 7.1. ir noteikta jaudas aprēķina metode platības, laika vai finanšu izteiksmē;

 7.2. papildinošās saimnieciskās darbības jēdziens un veidi, tai skaitā darbības, kuru īstenošanai tiek izmantota projekta ietvaros modernizētā infrastruktūra;

 7.3. papildinošās saimnieciskās darbības uzraudzības un kontroles kārtība, lai nodrošinātu atbilstību vienošanās par projekta īstenošanu un attiecīgi MK noteikumu Nr. 72, nosacījumiem, tai skaitā informācija par kārtību kādā izglītības iestāde nodala ar saimniecisku darbību nesaistītas pamatdarbības un ar tām saistītās finanšu plūsmas no papildinošas saimnieciskās darbības un ar tām saistītās finanšu plūsmas, kādā veidā tiek uzskaitīta un uzkrāta informāciju par papildinoši saimniecisko darbību, kādā veidā un kādā periodā tiek sniegta informācija sadarbības iestādei (tai skaitā skatīt nosacījumus metodikas 9. un 10. punktā);

 7.4. informācija, kā nosaka (aprēķina) papildinošai saimnieciskai darbībai iedalīto jaudu platības, laika vai finanšu izteiksmē;

 7.5. nelikumīgā komercdarbības atbalsta atmaksas kārtība (tajā skaitā, finanšu avots), gadījumā, ja finansējuma saņēmējs, sadarbības iestāde vai cita uzraugošā iestāde ir konstatējusi komercdarbības kontroles normu pārkāpumu.

 8. Šīs metodikas 7. punktā minētajai finansējuma saņēmēja kārtībai ir jābūt izstrādātai un apstiprinātai ne vēlāk kā līdz pirmā pārskata papildinošās saimnieciskās darbības uzraudzībai (metodikas 2.pielikums) sagatavošanai, nepārsniedzot pārskata iesniegšanas termiņu, kas noteikts šīs metodikas 11. punktā.

 9. Finansējuma saņēmējs iedalītās jaudas platības, laika vai finanšu izteiksmē aprēķinus veic, pamatojoties uz ticamiem un izsekojamiem datiem, kas izriet no izglītības iestādes uzskaites datiem vai resursu vadības sistēmas finanšu, personāla un pamatdarbības procesu uzskaitei

 10. Finansējuma saņēmējam ir jānodrošina ar apliecinošiem dokumentiem pierādāma uzskaite par papildinošās saimnieciskās darbības ierobežojuma ievērošanu, tai skaitā jānodrošina projekta iesnieguma un ar projekta īstenošanu un darbībām projekta dzīves ciklā saistīto dokumentu oriģinālu vai normatīvajos aktos par dokumentu izstrādāšanu un noformēšanu noteiktajā kārtībā apliecinātu to kopiju uzglabāšana visā projekta dzīves ciklā.

 11. Finansējuma saņēmējam, par iepriekšējo projekta īstenošanas gadu pēc vienošanās par projekta īstenošanas noslēgšanas vai būvdarbu vai piegāžu līguma noslēgšanas, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumu Nr. 72 26. punktu, ir pienākums reizi gadā projekta dzīves ciklā sagatavot pārskatu par papildinošas saimnieciskās darbības rezultātiem atbilstoši šīs metodikas 2. pielikumā pievienotajai veidlapai (izvēloties atbilstošo aprēķina metodi) un nodrošināt minēto pārskatu un aprēķinus pamatojošo dokumentu pieejamību papildinošās saimnieciskās darbības uzraudzībai.

 12. Finansējuma saņēmējam visā projekta dzīves ciklā ir pienākums šīs metodikas 11. punktā noteiktos pārskatus papildinošās saimnieciskās darbības uzraudzībai, papildinošās saimnieciskās darbības pārskatā iekļauto aprēķinu pamatojošos dokumentus un citu papildinošās saimnieciskās darbības uzraudzībai nepieciešamo informāciju uzglabāt un uzkrāt tādā veidā, lai nepieciešamības gadījumā varētu nodrošināt tiem piekļuvi un spēt tos uzrādīt sadarbības iestādei vai citām kompetentajām ES fondu uzraudzībā iesaistītajām institūcijām.

 13. Ja finansējuma saņēmējs konstatē, ka ir pārsniegts MK noteikumu Nr. 72 32. punktā minētais 20 % ierobežojums no infrastruktūras gada jaudas platības, laika vai finanšu izteiksmē vai konstatē, ka veiktās investīcijas tiek izmantotas citai saimnieciskai darbībai, kas nav uzskatāma par papildinošās saimnieciskās darbību, tas saskaņā ar vienošanos par projekta īstenošanu noteiktajā termiņā par konstatēto MK noteikumu Nr. 72 33. punktā minēto nosacījumu pārkāpumu iesniedz sadarbības iestādē ziņojumu un pārskatu metodikas 2. pielikuma formā.

**IV. Papildinošas saimnieciskās darbības uzraudzības pamatprincipi**

 14. MK noteikumu Nr. 72 32. punkts paredz, ka, lai 4.2.1.5. pasākuma otrās projekta iesniegumu atlases kārtas projektu ietvaros atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto izglītības iestāžu vajadzībām, ir pieļaujamas papildinošas saimnieciskas darbības. Papildinošas saimnieciskās darbības veikšana pieļaujama ne vairāk kā 20 % apmērā no attiecīgās infrastruktūras gada jaudas platības, laika vai finanšu izteiksmē.

 15. Savai darbībai atbilstošo papildinošas saimnieciskās darbības jaudas platības, laika vai finanšu izteiksmē aprēķina metodi izvēlas finansējuma saņēmējs. Izvēlētā aprēķina metode tiek piemērota un nevar tikt mainīta visā projekta dzīves ciklā. Ja viena projekta ietvaros ir modernizētas vairākas infrastruktūras vienības, tad katrai vienībai var noteikt citu aprēķina metodi (piemēram, vispārējās izglītības iestādes ēka – laika izteiksmē, dienesta viesnīca – finanšu izteiksmē). Ja projekta ietvaros veikta gan būvniecība, gan iegādāts aprīkojums un gan telpas, gan aprīkojumu plānots izmantot/tiek izmantots papildinošas saimnieciskās darbības , šī papildinošas saimnieciskās darbības uzskaites metode - platības izteiksme, nav piemērojama.

16. Sadarbības iestāde veic izlases veida pārbaudes papildinošās saimnieciskās darbības nosacījumu ievērošanas uzraudzībai pie noslēguma maksājuma pieprasījuma un projekta dzīves cikla beigās par visu dzīves cikla periodu, nosakot izlases apjomu atbilstoši projektu riska līmenim.

17. Sadarbības iestādei ir tiesības finansējuma saņēmējam pieprasīt iesniegt papildinošās saimniecisko darbību pārskatus projekta dzīves cikla laikā, tai skaitā gadījumos, kad saņemta informācija par papildinošās saimnieciskās darbības nosacījumu pārkāpumu no kompetentām iestādēm vai no trešajām personām.

18. Saņemot metodikas 13. punktā minēto finansējuma saņēmēja ziņojumu un pārskatu metodikas 2. pielikuma formā, veicot metodikas 16. punktā noteiktās izlases veida pārbaudes vai saņemot informāciju atbilstoši metodikas 17. punktam, sadarbības iestāde izvērtē tās atbilstību, ņemot vērā MK noteikumos Nr. 72 noteikto, vienošanās par projekta īstenošanu noteikto un šajā metodikā norādīto, tai skaitā:

18.1. izvērtē modernizētās infrastruktūras ekspluatācijas darbību raksturu (papildinoša saimnieciskā darbība, darbība, kurai nav saimniecisks raksturs vai papildpakalpojumi);

18.2. veic atbilstības pārbaudi, vai ir ievērots nosacījums, ka papildinošas saimnieciskās darbības veikšana ir ne vairāk kā 20 % apmērā no attiecīgās infrastruktūras gada jaudas platības, laika, vai finanšu izteiksmē;

18.3. nepieciešamības gadījumā pieprasa informācijas precizēšanu, paskaidrojumus vai papildinājumus, tai skaitā finansējuma saņēmēja grāmatvedības politiku vai kārtību;

18.3. piemēro publiskā finansējuma atgūšanas mehānismu, kas skaidrots šīs metodikas V. sadaļā, ja kādā no kalendārajiem gadiem projekta dzīves ciklā tiek konstatēts, ka papildinošajai saimnieciskajai darbībai iedalītā jauda platības vai laika, vai finanšu izteiksmē pārsniedz 20% no infrastruktūras kopējās gada jaudas platības vai laika, vai finanšu izteiksmē.

19. Ja sadarbības iestādei rodas šaubas par finansējuma saņēmēja sniegto datu ticamību, finansējuma saņēmējam ar dokumentiem (līgumi, rēķini, izdrukas no grāmatvedības reģistriem, metodikas, grāmatvedības politikas u.c.) ir jāpierāda, ka viņa sniegtā informācija ir patiesa.

20. Pamata informācija, kas var tikt izmantota papildinošas saimnieciskās darbības uzraudzībai:

20.1. metodikas 13. punktā noteiktā finansējuma saņēmēja iesniegtā informācija, kā arī metodikas 18.3. apakšpunktā noteiktā finansējuma saņēmēja iesniegtā papildus un precizētā informācija.

20.2 finansējuma saņēmēja grāmatvedības politikas apraksts vai kārtība (ja to sadarbības iestāde pieprasa finansējuma saņēmēja iesniegtās informācijas pārbaudei);

20.3. apgrozījuma pārskats par konkrētu pārskata gadu, kur raksturo finansējuma saņēmēja finanšu plūsmas sadalījumā pa izdevumu ekonomiskās klasifikācijas kodiem (ja attiecināms) un darbību veidiem, ievērojot to raksturu;

20.4. budžeta izpildes pārskats, kas sagatavots atbilstoši Ministru kabineta noteikumiem par Gada pārskata sagatavošanas kārtību. Gada pārskati ir publiski pieejama informācija, kuru var salīdzināt ar finansējuma saņēmēja iesniegto informāciju, piemēram, ieņēmumu apjomu, veidus, pozīcijas “citi ieņēmumi” vai “iepriekš neklasificētie ieņēmumi”, tādējādi izvērtējot, vai norādītais ieņēmumu apmērs ir atbilstošs. Vienlaikus uzraudzības pārbaudes procesā jāņem vērā, ka informācija, ko iesniedz finansējuma saņēmējs ne vienmēr ir salīdzināma ar publiski pieejamo informāciju (ja budžeta izpildes veidlapā tiek norādīta informācija pēc naudas plūsmas principa, bet iesniegta ir informācija pēc uzkrāšanas principa);

20.5. dati no uzskaites sistēmas finanšu, personāla un pamatdarbības procesu uzskaitei (ja tāda izglītības iestādē ir un ja attiecināms);

20.6. cita informācija, kas sadarbības iestādei ir pieejama pārbaudes brīdī (informācija, kas pieprasīta no finansējuma saņēmēja, publiski pieejama informācija, informācija, kas saņemta no trešās puses, audita un revīziju ziņojumi u.c.).

21. Nepieciešamības gadījumā sadarbības iestāde var veikt pārbaudi pie finansējuma saņēmēja, lai gūtu pārliecību par finansējuma saņēmēja iesniegto datu atbilstību finansējuma saņēmēja grāmatvedības politikā vai kārtībā noteiktajam, vienošanās par projekta īstenošanu noteiktajam, MK noteikumu Nr. 72 prasībām. Sadarbības iestāde izvērtē nepieciešamību veikt pārbaudi projekta īstenošanas vietā, ja finansējuma saņēmēja iesniegtā informācija un publiski pieejamā informācija atšķiras vai finansējuma saņēmēja iesniegtā informācija nerada pārliecību par tās atbilstību prasībām un finansējuma saņēmēja papildus sniegtie paskaidrojumi nerada pārliecība par informācijas atbilstību vienošanās par projekta īstenošanu noteiktajam un MK noteikumu Nr. 72 prasībām.

22. Pārbaudes projekta īstenošanas vietā veikšanas kārtību nosaka sadarbības iestādes iekšējie noteikumi.

**V. Atgūšanas mehānisms**

23. Sadarbības iestāde finansējuma saņēmējam piemēro nelikumīgā komercdarbības atbalsta atgūšanas mehānismu, ja ar saimniecisku darbību nesaistīta projekta ietvaros modernizētās infrastruktūras izmantojums papildinošas saimnieciskās darbības īstenošanai pārsniedz 20 % no minētā projekta ietvaros modernizētās infrastruktūras kopējās gada jaudas platības, laika vai finanšu izteiksmē (atbilstoši finansējuma saņēmēja izvēlētai uzskaites metodei).

24. Ja sadarbības iestāde konstatē, ka ir pārkāptas MK noteikumu Nr. 72 noteiktās komercdarbības atbalsta kontroles normas, finansējuma saņēmējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199) IV vai V nodaļas nosacījumiem.

25. Atgūstamā publiskā finansējuma (ja J >20%) aprēķina kārtība:

$$A={J\*F}/{P}$$

A – atgūstamais publiskais finansējums;

J – jaudas apmērs konkrētajā ikgadējās uzraudzības pārskata periodā;

F – publiskais finansējums infrastruktūras attīstībai

P – pārskata perioda kopējais ilgums (projekta dzīves cikls).

*Piemērs:*

|  |  |
| --- | --- |
| Publiskais finansējums infrastruktūras attīstībai | F =  500 000 EUR |
| Projekta dzīves cikls | P = 10 gadi |
| Projekta dzīves cikls | 2025.gads | 2026.gads | 2027.gads | 2028.gads | 2029.gads |
| Saimnieciskai darbībai iedalītā jauda (J) | 15% | 15% | 30%[[3]](#footnote-4) | 0% | 25% |
| **Atgūstamā publiskā finansējumu A (ja J >20%) aprēķinā izmantojamā formula**$$A={J\*F}/{P}$$ |
| Atgūstamā publiskā finansējuma summa | 0 | 0 | 15 000 | 0 | 12 500 |
| **Apraksts.***Pieņēmumi:* * vispārējās izglītības iestādes infrastruktūras modernizācijas projekta *publiskā finansējuma apmērs* 500 000 *euro*;
* *projekta pārskata periods*, kas vienāds ar projekta dzīves cikli un ir 10 gadi (MK noteikumu Nr. 72 31.punkts noteiktais ).

*Konstatējums ikgadējās uzraudzības pārskata periodā:* * pēcuzraudzības periodā vienā no pārskata gadiem (2027.g.) papildinoša saimnieciskā darbība veikta 30% apmērā no kopējās infrastruktūras jaudas konkrētajā pārskata gadā un vienā no pārskata gadiem (2029.g.) papildinoša saimnieciskā darbība veikta 25% apmērā no kopējās infrastruktūras jaudas konkrētajā pārskata gadā. Tādējādi 30% no publiskā finansējuma, kas attiecināms uz 2027. gadu un 25% no publiskā finansējuma, kas attiecināms uz 2029. gadu, ir izmantoti saimnieciskas darbības veikšanai un ir atgūstami.

*Aprēķins atgūstamajam finansējumam:* [atgūstamais publiskais finansējums 2027.gads] = 0,3 x 500 000 *euro*/10 gadi = 15 000 *euro* (plus atgūšanas procenti). [atgūstamais publiskais finansējums 2029.gads] = 0,25 x 500 000 *euro*/10 gadi = 12 500 *euro* (plus atgūšanas procenti).  |

Pielikumi:

1. Pakalpojumu veidu piemēri un to klasifikācija uz 7 lpp.;

2. Veidlapa papildinošas saimnieciskās darbības uzraudzībai finanšu, platības vai laika izteiksmē uz 5 lpp.

1. Eiropas Komisijas paziņojuma 207.punkts. Pieejams: <https://eur-lex.europa.eu/legal-content/LV/TXT/?uri=uriserv:OJ.C_.2016.262.01.0001.01.LAV&toc=OJ:C:2016:262:TOC>. [↑](#footnote-ref-2)
2. <https://www.fm.gov.lv/lv/media/504/download> [↑](#footnote-ref-3)
3. [↑](#footnote-ref-4)